حضرت ابوذرؓ غفاری فطرۃ فقیر منش ، زہد پیشہ ، تارک الدنیا اورعزلت پسند تھے،اسی لیے آنحضرت ﷺ نے ان کو " مسیح الاسلام " کا لقب دیا تھا ، آنحضرت ﷺ کے بعد انھوں نے دنیا سے ہی قطع تعلق کر لیا ، لیکن قیام دیار محبوب ہی میں رہا ، وفات نبوی سے دل ٹوٹ چکا تھا ، اس لیے عہد صدیقی میں کسی چیز میں کوئی حصہ نہیں لیا ، حضرت ابوبکر صدیق رضی اللہ عنہ کی وفات نے اور بھی شکستہ خاطر کر دیا ، گلشن مدینہ ویرانہ نظر آنے لگا ، اس لیے مدینہ چھوڑ کر شام کی غربت اختیار کرلی ۔
Entity: مدینہ — Type: /location/city, /location